Gheorghe Flutur și-a anunțat oficial candidatura pentru al patrulea mandat de președinte al CJ Suceava / "Sunt încărcat cu foarte multă responsabilitate"
Liderul PNL Suceava, Gheorghe Flutur, și-a anunțat marți candidatura oficială pentru un nou mandat de președinte al Consiliului Județean Suceava, anunță Monitorul de Suceava.
Într-o conferință în care a anunțat candidatul PNL pentru funcția de primar al Sucevei, în persoana actualului viceprimar Lucian Harșovschi, Gheorghe Flutur a spus că va candida pentru al patrulea mandat de președinte al CJ Suceava din partea PNL, fiind "încărcat cu foarte multă responsabilitate".
"Sunt convins că o combinație între un tânăr la municipiul Suceava și un om cu vechime și experiență va fi soluția optimă pentru municipiul și județul Suceava. Sunt multe proiecte și aș sublinia doar "Orașul la autostradă", dar și polul de dezvoltare pe Nord-Est, pentru că noi împreună cu Botoșani trebuie să ne pregătim de un pol de dezvoltare economică puternică", a arătat Flutur. El a subliniat faptul că pentru perioada următoare este nevoie de o viziune curajoasă.
Liderul PNL Suceava susține că liberalii vin cu o schimbare de generații importantă, având candidați tineri în mai multe localități importante, cum ar fi Vatra Dornei, prin viceprimarul Marius Rîpan, și Rădăuți, prin actualul primar Bogdan Loghin.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen BankCitește și...
Nicolae Ciucă, despre varianta Cătălin Cîrstoiu candidat comun PSD-PNL la Primăria Capitalei: Astăzi anunţăm candidatul / Avem nevoie de o persoană care să fie în măsură să coaguleze o echipă, medicul Cîrstoiu are un anumit grad de notorietate
Primarul din Târgu Mureș, Soos Zoltan, va candida ca independent pentru un nou mandat. El are sprijinul politic al UDMR: "Umbrele întunecate ale trecutului încă ne pândesc, vocile urii şi ale dezbinării răsună din nou"
© 2024 G4Media.ro - Toate drepturile rezervate
Acest site foloseşte cookie-uri.
Website găzduit de Presslabs.